
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2024. gada 3. septembra noteikumos Nr. 586 "Viedās administrācijas un reģionālās attīstības ministrijas nolikums"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta noteikumu projekts "Viedās administrācijas un reģionālās attīstības ministrijas nolikums" (turpmāk - noteikumu projekts) sagatavots, pamatojoties uz Valsts pārvaldes iekārtas likuma 16. panta pirmo daļu un saskaņā ar Ministru kabineta  2025. gada 11. novembra rīkojumu Nr. 740 "Par Latvijas Nacionālā botāniskā dārza pievienošanu Dabas aizsardzības pārvaldei" (25-TA-2176) (turpmāk - rīkojums Nr. 740), kurā noteikts, ka Latvijas Nacionālais botāniskais dārzs tiek likvidēts, pievienojot to Dabas aizsardzības pārvaldei. Papildus, ir nepieciešams veikt precizējumus Viedās administrācijas un reģionālās attīstības ministrijas (turpmāk - VARAM) uzdevumā attiecībā uz politiku izstrādi un īstenošanu Eiropas teritoriālās sadarbības mērķa (Interreg) programmu jomā.
1.2. Mērķis
Mērķa apraksts
Noteikumu projekta mērķis ir aktualizēt VARAM padotībā esošo iestāžu uzskaitījumu un precizēt VARAM veicamo uzdevumu formulējumus, pielāgojot tos atbilstoši faktiski pildītiem uzdevumiem.
Spēkā stāšanās termiņš
01.01.2026.
Pamatojums
Paredzēts, ka noteikumu projekts ir piemērojams ar 2026. gada 1. janvāri, saskaņā ar rīkojuma Nr. 740 5. punktu, kurā noteikts, ka Viedās administrācijas un reģionālās attīstības ministrijai sagatavot un viedās administrācijas un reģionālās attīstības ministram līdz 2026. gada 1. janvārim normatīvajos aktos noteiktajā kārtībā iesniegt izskatīšanai Ministru kabinetā noteikumu projektu. 
1.3. Pašreizējā situācija, problēmas un risinājumi
Pašreizējā situācija
Saskaņā ar rīkojumu Nr. 740 Latvijas Nacionālais botāniskais dārzs tiek likvidēts ar 2026. gada 1. janvāri, pievienojot to Dabas aizsardzības pārvaldei kā struktūrvienību. Abas iestādes - gan Latvijas Nacionālais botāniskais dārzs, gan Dabas aizsardzības pārvalde ir VARAM padotībā un atbild par dabas aizsardzības politikas īstenošanu. 
VARAM atbilstoši Eiropas Komisijā un Ministru kabinetā apstiprinātajai Eiropas Savienības (turpmāk - ES) Kohēzijas politikas programmai 2021.-2027.gadam, ES Padomes un Eiropas Komisijas (turpmāk - EK), kā arī Ministru kabinetā apstiprinātajam Atveseļošanās fonda plānam, un Ministru kabinetā apstiprinātajam Sociālā klimata fonda plānam nodrošina vai plānots, ka nodrošinās (Sociālais klimata fonds vēl nav apstiprināts EK) iepriekšminētajos plānos ietverto VARAM atbildības investīciju īstenošanu. 

VARAM pilda Nacionālās atbildīgās iestādes funkcijas Eiropas Teritoriālās sadarbības (Interreg) programmām, pārstāvot Latviju kā programmu dalībvalsts tajās un izstrādājot nacionālo tiesisko ietvaru. Savukārt, ik plānošanas perioda sagatavošanā nodrošina Latvijas Republikas interešu aizstāvēšanu par Interreg jautājumiem kopējā diskusijā par Kohēzijas politikas nākotni, kā arī nodrošina Interreg programmu sagatavošanu sadarbībā ar visām ES dalībvalstīm un partnervalstīm. Līdz ar 2025. gada 16. jūlijā EK publicēto priekšlikumu paketi tiesiskajam ietvaram par daudzgadu finanšu shēmu un Eiropas fonda izveidi 2028.-2034.gadam, VARAM piedalās diskusijās Strukturālo pasākumu un attālāko reģionu darba grupas (turpmāk - SMOR) ietvaros, kas ir atbildīga par jautājumiem, kas saistīti ar kohēzijas politikas izstrādi un īstenošanu, tai skaitā Eiropas teritoriālo sadarbību (Interreg). VARAM ir svarīgi turpināt aktīvu darbu pie Eiropas Teritoriālās sadarbības politikas izstrādes un īstenošanas Latvijā, tāpēc ir nepieciešams nodrošināt  ieviešanas institucionālās sistēmas pēctecību, atbilstoši VARAM nolikumā noteiktajam, precizējot veicamo uzdevumu.
Problēmas un risinājumi
Problēmas apraksts
Ministru kabinetam pieņemot lēmumu par Latvijas Nacionālā botāniskā dārza kā iestādes likvidēšanu, pievienojot to Dabas aizsardzības pārvaldei kā struktūrvienību, nepieciešams veikt grozījumus Ministru kabineta 2024. gada 3. septembra noteikumos Nr. 586 "Viedās administrācijas un reģionālās attīstības ministrijas nolikums", precizējot VARAM padotībā esošās iestādes.

Papildus nepieciešams veikt arī precizējumus VARAM nolikumā, precīzāk atspoguļojot investīciju tvērumu un finansējuma saņēmēju loku, ar kuru strādā VARAM. Vienlaikus nepieciešams nolikumā precizēt terminoloģiju, kāda tiek lietota dažādu fondu normatīvajā regulējumā attiecībā uz administrēšanā iesaistītajām iestādēm. 

VARAM ir svarīgi turpināt aktīvu darbu pie Eiropas Teritoriālās sadarbības politikas izstrādes un īstenošanas Latvijā, tāpēc ir nepieciešams nodrošināt ieviešanas institucionālās sistēmas pēctecību, atbilstoši VARAM nolikumā noteiktajam, precizējot veicamo uzdevumu. Pamatojoties uz VARAM faktiski veiktajiem uzdevumiem attiecībā uz Eiropas teritoriālās sadarbības mērķa (Interreg) programmu pārvaldību, ir nepieciešams veikt precizējumus nolikuma  5.9.2 punktā atbilstoši 4.5.punktā noteiktam un pielīdzinot 5.9. punkta formulējumam, kā arī minētais precizējums ir nepieciešams, tai skaitā, lai vienādotu pieeju, nosakot visas ES fondu atbildīgās iestādes un to uzdevumus finanšu instrumentu pārvaldībā.
 
Risinājuma apraksts
Noteikumu projektā tiek svītrots Latvijas Nacionālais botāniskais dārzs kā VARAM padotībā esoša iestāde (13.4. apakšpunkts).

Noteikumu projektā tiek precizēts nolikuma 4.5. un 5.9.1.apakšpunkts, veicot atbilstošus terminoloģiskus precizējumus.

Pamatojoties uz VARAM faktiski veiktajiem uzdevumiem attiecībā uz Eiropas teritoriālās sadarbības mērķa (Interreg) programmu pārvaldību, ir nepieciešams veikt precizējumus nolikuma 5.9.2 punktā atbilstoši 4.5.punktā noteiktam un pielīdzinot 5.9. punkta formulējumam, izsakot VARAM uzdevumu šādi:

5.9.2. izstrādā un īsteno politiku Eiropas teritoriālās sadarbības mērķa (Interreg) programmu jomā, t.sk. nodrošinot Interreg plānošanas dokumentu izstrādi un Interreg programmu ieviešanu Latvijā, veicot Interreg programmu nacionālās atbildīgās iestādes, kā arī attiecīgo Interreg programmu vadošās iestādes, revīzijas iestādes un finanšu kontroles institūcijas funkciju izpildi;

Minētais precizējums  ir nepieciešams, tai skaitā, lai vienādotu pieeju, nosakot visas ES fondu atbildīgās iestādes un to uzdevumus finanšu instrumentu pārvaldībā.
 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2024. gada 15. oktobra noteikumu Nr. 639 “Sabiedrības līdzdalības kārtība attīstības plānošanas procesā” 4. punktam institūcija, ievērojot šo noteikumu prasības, īsteno sabiedrības līdzdalību attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, nodrošinot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm. Tādējādi sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka noteikumu projekts neatbilst minētajiem kritērijiem, sabiedrības līdzdalības kārtība projekta izstrādē nav piemērojama.
Noteikumu projekts un tā anotācija būs publiski pieejami Vienotajā tiesību aktu projektu izstrādes un saskaņošanas portālā jeb TAP portālā.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Latvijas Nacionālais botāniskais dārzs
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Jā
	Latvijas Nacionālais botāniskais dārzs kā iestāde tiek likvidēts ar 2026. gada 1. janvāri. 

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

